יעקב בקנשטיין

יעקב דוד בקנשטיין (1 במאי 1947 - 16 באוגוסט 2015) היה פיזיקאי ישראלי. פרופסור לפיזיקה שעמד בראש הקתדרה על שם פולק לפיזיקה עיונית באוניברסיטה העברית בירושלים והיה חבר באקדמיה הלאומית הישראלית למדעים. חתן פרס רוטשילד לשנת 1988, פרס ישראל לשנת 2005 ופרס וולף לשנת 2012.

ביוגרפיה
בקנשטיין נולד במקסיקו סיטי שבמקסיקו, ובילדותו היגר עם משפחתו לארצות הברית. הוא למד שנה אחת כימיה במכון הפוליטכני של ברוקלין, אולם המשיך לתואר ראשון בפיזיקה, אותו סיים בהצטיינות יתרה, ולתואר שני בתחום זה. בקנשטיין למד אצל הפיזיקאי האמריקאי ג'ון ארצ'יבלד וילר, ואת עבודת הדוקטורט שלו עשה באוניברסיטת פרינסטון בשנת 1972, ולאחריה עבר לאוניברסיטת טקסס לפוסט-דוקטורט. עלה לישראל בשנת 1974 מטעמים ציוניים, והפך חבר סגל במחלקה לפיזיקה באוניברסיטת בן-גוריון בנגב. בשנת 1990 עבר לאוניברסיטה העברית בירושלים.

עבודתו המדעית
בקנשטיין תרם לייסוד התרמודינמיקה של חורים שחורים ולהיבטים אחרים של הזיקה בין מידע וכבידה. בשנת 1972, בגיל 25, הציע לייחס אנטרופיה לחור שחור. הוא הציע כי השטח הכולל של אופק האירועים כתוצאה של מיזוג בין חורים שחורים לא יכול לקטון, שהאנטרופיה של חור שחור פרופורציונלית לשטח אופק האירועים שלו.

בתחילה התקבלה טענתו בביטול בקהילה המדעית, כולל על ידי סטיבן הוקינג, שכן אם לחור שחור יש אנטרופיה צריכה להיות לו גם טמפרטורה, ואז הוא צריך לקרון כמו גוף שחור. אולם ב-1974 הוקינג גילה כי חור שחור יכול לפלוט קרינה, תוצאה של זוגות חלקיקים וירטואליים שנוצרים קרוב לפני אופק האירועים שלו. קרינה זו נקראת קרינת הוקינג. החישובים הראו שקרינה זו אכן מתאימה לקיום אנטרופיה הפרופורציונלית לשטח החור השחור, הרעיון נעשה למקובל, ואנטרופיה זו מכונה אנטרופיית בקנשטיין־הוקינג.

בקנשטיין תיאר את תגליתו כך: 

בקנשטיין עסק בניסיונות להשיג ביסוס יחסותי לדינמיקה הניוטונית המתוקנת שפיתח מרדכי מילגרום.

ב-2012 זכה בפרס וולף בפיזיקה, נימוקי השופטים: 

בקנשטיין, יהודי מאמין, ראה קשר בין אמונתו הדתית לעבודתו המדעית, ואמר כי הוא "מסתכל על העולם כתוצר של העבודה של הקדוש ברוך הוא. הוא קבע חוקים מאוד מסוימים ואנחנו נהנים מאוד לגלות אותם בעבודה מדעית - לראות איך הכל משתלב ביחד".

נפטר בפינלנד ב-16 באוגוסט 2015. בתו רבקה אף היא פיזיקאית וחברת סגל באוניברסיטה העברית, ובנו יהונדב הוא חבר סגל בפקולטה למדע והנדסה של חומרים בטכניון

קישורים חיצוניים

 אתרו של בקנשטיין באתר האוניברסיטה העברית
 
 ריאיון עם יעקב בקנשטיין, באתר "סיינטיפיק אמריקן ישראל"
 יעקב בקנשטיין, מידע ביקום הולוגרפי, סיינטיפיק אמריקן ישראל, גיליון פברואר-מרץ 2004

הערות שוליים

ערכים שבהם תבנית בריטניקה אינה מתאימה
פיזיקאים ישראלים
זוכי פרס רוטשילד
חברי האקדמיה הלאומית הישראלית למדעים
זוכי פרס ישראל לפיזיקה
זוכי פרס וולף לפיזיקה
בעלי תואר דוקטור מאוניברסיטת פרינסטון
סגל אוניברסיטת בן-גוריון בנגב: פיזיקה
סגל האוניברסיטה העברית בירושלים: פיזיקה
עולים בשנות ה-1970
ישראלים ילידי מקסיקו
ציונות דתית: אישים
יהודים הקבורים בהר המנוחות
אסטרונומים ישראלים
ישראלים שנולדו ב-1947
ישראלים שנפטרו ב-2015